Verejný obstarávateľ: **Obec Andrejová, 086 37 Andrejová 39**

Predmet zákazky: Hasičská zbrojnica Andrejová

Zákazka: Zákazka s nízkou hodnotou

Postup: Výzva na predkladanie cenových ponúk

Sp. zn.: 001/ ZNH/06/2020 Andrejová, 02. 06. 2020

**Vec: Výzva na predloženie cenových ponúk - z a s l a n i e**

Obec Andrejová, 086 37 Andrejová 39ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z. z. o verejnom obstarávaní v platnom znení, vyhlásila súťaž na dodanie vyššie uvedeného predmetu zákazky.

Týmto Vás vyzývame na účasť v predmetnom verejnom obstarávaní a na predloženie cenovej ponuky. Podrobné podmienky verejného obstarávania Vám zasielame v prílohách.

Veríme, že sa tohto verejného obstarávania zúčastníte a predložíte súťažnú ponuku v zmysle stanovených podmienok.

...............................................................................

Mgr. Tomáš Jurečko - starosta obce

Príloha: - Výzva na predloženie cenovej ponuky

* Technická správa
* Výkresová dokumentácia
* Návrh uchádzača na plnenie kritérií
* Neocenený výkaz výmer
* Zmluva o dielo

Verejný obstarávateľ: **Obec Andrejová, 086 37 Andrejová 39**

Predmet zákazky: Hasičská zbrojnica Andrejová

Zákazka: Zákazka s nízkou hodnotou

Postup: Výzva na predkladanie cenových ponúk

**VÝZVA NA PREDKLADANIE CENOVÝCH PONÚK**

Obec Andrejová, 086 37 Andrejová 39ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z. z. o verejnom obstarávaní v platnom znení, vyhlasuje súťaž na dodanie vyššie uvedeného predmetu zákazky.

**IDENTIFIKAČNÉ ÚDAJE VEREJNÉHO OBSTARÁVATEĽA:**

Názov a sídlo: **Obec Andrejová, 086 37 Andrejová 39**

Štatutárny zástupca: **Mgr. Tomáš Jurečko** **- starosta obce**

IČO: **00321834**

Tel.: **0905768621**

e-mail: **obecandrejova@gmail.com**

**PODROBNÝ POPIS PREDMETU ZÁKAZKY:**

Predmetom zákazky je výstavba hasičskej zbrojnice v obci Andrejová. Navrhovaný objekt hasičskej zbrojnice je jednopodlažný, nepodpivničený bez využitia podkrovného priestoru, zastrešený sedlovou strechou so sklonom 10°. Vstupy sú zo severnej strany cez garážovú rolovaciu bránu a dvere. Na 1. NP sa bude nachádzať garáž, umývarka, sprcha a záchod. Miestnosť garáže bude využívaná ako šatňa a sklad hasičskej techniky. Objekt bude umiestnený v katastrálnom území obce Andrejová, CKN 239. Podrobná špecifikácia je súčasťou nasledujúcich dokumentov:

* Technická správa
* Neocenený výkaz výmer
* Výkresová dokumentácia.

Záujemcovia môžu vykonať tváromiestnu obhliadku miesta dodania predmetu zákazky. Vzhľadom na to, že sa jedná o verejne prístupné miesto, nie je nutná účasť zástupcu verejného obstarávateľa.

**Slovník spoločného obstarávania (CPV):** [45000000-7](http://www.cpv.enem.pl/sk/45000000-7) – Stavebné práce

**Predpokladaná hodnota zákazky:** 36 841, 69 € bez DPH

**Rozdelenie zákazky:** Predmet zákazky tvorí **jeden logický celok**. Uchádzač predkladá ponuku na celý predmet zákazky.

**Možnosť predloženia variantných riešení:** Nie

**Miesto dodania predmetu zákazky:** Obec Andrejová, 086 37 Andrejová 39, parc. č. CKN 239, kat. územie Andrejová

**Lehota na predkladanie cenových ponúk:** najneskôr do 15. 06. 2020 do 12:00 hod.

**Lehota viazanosti ponúk:** 01. 09. 2020

**Lehota dodania predmetu zákazky:** do 31. 12. 2021

**Podmienky účasti záujemcov:** Záujemca musí byť oprávnený dodať predmet zákazky.

**Minimálna záruka:** Verejný obstarávateľ požaduje záruku 60 mesiacov.

**Typ zmluvy:** Zmluva o dielo (návrh zmluvy je v prílohe)

Dodávateľ je povinný zabezpečiť kompletné dodanie predmetu zákazky.

Záujemca musí pri vypracovávaní cenovej ponuky rešpektovať minimálnu vyžadovanú technickú úroveň a všetky požiadavky uvedené v tejto výzve, jej prílohách a platných právnych predpisoch.

Predložené riešenie musí zodpovedať všetkým platným normám SR a musí spĺňať požiadavky uvedené v tejto výzve a jej prílohách.

**KRITÉRIA NA VYHODNOTENIE PONÚK A VYPRACOVANIE PONUKY:**

Kritériá na vyhodnotenie ponúk:

* jediným kritériom na vyhodnotenie ponúk je najnižšia **cena v EUR vrátane DPH.**

Uchádzač vypracuje cenovú ponuku tak, že nacení požadované položky neoceneného výkazu výmer (príloha tejto výzvy) cenami v požadovanom zložení, kde bude uvedená cena celkom rozpísaná na zloženie podľa základov DPH a DPH, sadzba DPH, cena celkom bez DPH a cena celkom vrátane DPH. Takto vyhotovenú cenovú ponuku podpíše osoba oprávnená konať v mene uchádzača. Ak uchádzač nie je platcom DPH, uvedie len ceny vrátane DPH. Na skutočnosť, že nie je platcom DPH upozorní v ponuke.

Keďže predmetom zákazky je jeden logický celok, cenová ponuka musí byť komplexná, t.j. cena musí v sebe zahŕňať všetky náklady dodávateľa na kompletné dodanie predmetu zákazky.

**SPÔSOB PREDKLADANIA PONÚK:**

Uchádzač predloží cenovú ponuku v slovenskom jazyku a v zmysle predchádzajúceho bodu:

1. **v listinnej podobe,** ktorú uchádzač doručí osobne alebo poštovou službou na adresu: Obec Andrejová, 086 37 Andrejová 39. Uchádzač vloží cenovú ponuku do samostatnej obálky a označí odosielateľa aj adresáta. Obálka musí byť uzatvorená a označená „Neotvárať – cenová ponuka – Hasičská zbrojnica Andrejová“., alebo
2. **e-mailom** – v tom prípade uchádzač naskenuje a zašle na e-mailovú adresu verejného obstarávateľa podpísanú cenovú ponuku.

**DOPLŇUJÚCE INFORMÁCIE**

Ak sú niekde v podkladoch uvedené požiadavky, alebo odkazy na obchodné firmy, názvy alebo mená a priezviská, špecifické označenia výrobkov a služieb, ktoré platia pre určitého podnikateľa resp. jeho organizačnú zložku za príznačné, patenty na vynálezy, úžitkové vzory, priemyselné vzory, ochranné známky alebo označenia pôvodu, nejedná sa o preferovanie či zámerné zvýhodnenie týchto a diskriminácia ostatných. Uchádzač môže ponúknuť použitie i iných, kvalitatívne a technicky rovnakých riešení s kvalitatívne rovnakými alebo lepšími parametrami.

**Zdroje financovania:** Verejné zdroje obstarávateľa a poskytnutá finančná dotácia na základe zmluvy o poskytnutí dotácie zo štátneho rozpočtu prostredníctvom rozpočtu Ministerstva vnútra SR. Úhrada prebehne bezhotovostne, na základe fakturácie dodávateľa, po dodaní predmetu zákazky so splatnosťou 30 dní.

**Verejný obstarávateľ si vyhradzuje právo** meniť podmienky obstarávania alebo obstarávanie zrušiť v prípade ak:

* 1. ani jedna z predložených ponúk nebude zodpovedať požiadavkám stanovených v tejto výzve;
  2. sa zmenili okolnosti, za ktorých bolo toto obstarávanie vyhlásené;
  3. ponuka uchádzačov bude vyššia ako predpokladaná cena obstarávania alebo finančné možnosti verejného obstarávateľa;
  4. nebude predložená ani jedna ponuka,
  5. verejnému obstarávateľovi nebude pridelená požadovaná finančná dotácia

f) doručená ponuka môže byť zahrnutá do vyhodnotenia len za predpokladu, že jej obsah zodpovedá všetkým podmienkam definovaným vo výzve na predkladanie ponúk, obsahuje všetky náležitosti definované vo výzve na predkladanie ponúk a bola predložená v lehote určenej vo výzve na predkladanie ponúk.

g) po uplynutí lehoty na predkladanie ponúk nebudú cenové ponuky akceptované,

h ) ponuky musia byť predkladané v slovenskom jazyku, s výnimkou ponúk predložených v českom jazyku.

i) postup pri otváraní ponúk: otváranie ponúk bude neverejné.

j) od úspešného uchádzača bude verejný obstarávateľ požadovať pred vystavením

objednávky splnenie podmienok účasti podľa § 32 ods. 1 písm. e) a f) ZVO.

Uchádzači nemajú nárok na náhradu nákladov spojených s účasťou na tomto obstarávaní.

Verejný obstarávateľ v zmysle § 42 ods. 12 ZVO určil osobitné podmienky plnenia zmluvy, týkajúce sa sociálnych hľadísk – uplatňovania sociálneho aspektu pri verejnom obstarávaní. Zhotoviteľ sa zaviaže, že v prípade, ak ako dodávateľ predmetnej zákazky počas doby plnenia zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky.

Úspešný uchádzač vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí finančných prostriedkov, ak bude mať verejný obstarávateľ uzatvorenú zmluvu na financovanie diela, a to oprávnenými osobami, a poskytnúť im všetku potrebnú súčinnosť.

**Výsledok verejného obstarávania:** O výsledku vyhodnotenia ponúk budú uchádzači oboznámení do 7 dní odo dňa vyhodnotenia. Zmluva alebo objednávka s víťazným uchádzačom bude podpísaná v lehote viazanosti ponúk.

Andrejová, dňa 02. 06. 2020

............................................................................

Mgr. Tomáš Jurečko - starosta obce